Gevaarlike misdadiger op vrye voet in Pretoria | Maroela Media
Gevaarlike misdadiger op vrye voet in Pretoria
‘n Foto van die verdagte wat ontsnap het.
Die polisie is op soek na ŉ gevaarlike misdadiger wat Sondagaand uit aanhouding by die Brooklyn-polisiestasie in die ooste van Pretoria ontsnap het.
Lt.kol. Khensane Magoai, ŉ Gautengse polisiewoordvoerder, het Dinsdag aan Maroela Media gesê drie verdagtes, tussen 25 en 30 jaar oud, was weens besigheidsroof in aanhouding by die stasie. “Die drie verdagtes het omstreeks 20:00 twee polisiebeamptes, wat by die aanhoudingselle aan diens was, oorrompel en die beamptes se sleutels gevat,” het Magoai gesê.
Sy sê die verdagtes het probeer ontsnap, maar twee is kort daarna weer in hegtenis geneem. “Een verdagte het egter gevlug, en die polisie is steeds op soek na hom.”
Magoai het gesê die man word as gevaarlik beskou en die publiek moet nie die verdagte self konfronteer nie. Sy versoek dat die publiek dadelik die polisie moet kontak indien hulle iemand verdags gewaar.
Die polisie is besig om die ontsnapping te ondersoek.
Maroela Media het verneem dat ŉ polisiebeampte tydens die voorval geskiet en gewond is, maar Magoai het gesê niemand is beseer nie.
Brooklyn Gauteng misdaad ontsnap
Man sterf in N14-botsing wat verkeer erg ontwrig
Trudie Erasmus · 4 jaar gelede
Polisie het seker weer gesit/gelê en slaap ipv hulle diens te doen deur wakker te bly en hulle werk te doen. Te dikwels sien ons fotos hoe hulle sit en slaap as hulle aan diens is.
Die versigtigheid en paraatheid ontbreek heeltemal. Almal is mos maar pêlle.
Robbie · 4 jaar gelede
Polisie was seker te besig om 10cm x 4 cm gate te soek en vergeet om die deur toe te maak.
Liza Opperman · 4 jaar gelede
Plaas ‘n foto sodat mens kan sien hoe lyk die booswig! O ja….. soos die bewaarders se, ‘n poep ontsnap….’n krimineel ontvlug.
Hoekom soek die polisie hom – hulle het hom dan laat ontsnap.
Welmus Vercuiel · 4 jaar gelede
So gaan dit in die piesang republiek waar korrupsie hoogty vier! Whoop,whoop!!
Liza foto bo, of het jy gedink dit is die stasiebevelvoerder
johan slabbert snr. · 4 jaar gelede
onthou almal is ooms en tannies en my broer sissie
ag jammer hy het seker net n draai gaan loop